ایسپانیانین دوغوسونداکی کاتالونیا اؤزارک یؤنه‌تیمینده 1 اکتبردا ائدیله‌جیی بیلدیریلن باغیمسیزلیق یانلیسی خالق‌اویلاماسینا دستک قازانماق اوچون بارسلونا شهرینده گؤستری تشکیل ائدیلدی.
اون مین‌لرجه کاتالان، ایسپانیا حکومتی‌نین "یاسادیشی" اولا‌راق دگرلندیردیگی خالق‌اویلاماسی اوچون، اولوسلارآراسی توپلومدان دستک ایسته‌دی.
گؤسترییه منچستر سیتی تیمینین  باش مشقچی جوزپ گواردیولا دا قاتیلدی.
گواردیولا، الینده بوش صاندیقلا کورسویه چیخدی، مانیفستین اینگیلیزجه اولانینی اوخودو و اولوسلارآراسی توپلومدان دستک ایسته‌دی.
"ایسپان دؤولتی ایستمه‌سه ده گله‌جییمیزه قرار وئرمک اوچون خالق‌اویلاماسیندا سس وئره‌جییک" ایفاده‌سی‌نین یئر آلدیغی مانیفستده، "اوتوریتر بیر دؤولتین باسقیلارینا قارشی آوروپا و دونیا‌داکی بوتون دموکرات‌لارا بورا‌دان سسله‌نیریک. کاتالان توپلومونون طلب‌لرینه تک جاواب صاندیقدا سس وئرمک" دئییلدی.
کاتالونیا ان سون 2014.جو ایلده خالق اویلاماسی تشکیل ائتمیش قاتیلیمچیلارین یوزده 80ی مستقیل‌لیک‌دن یانا سس وئرمیشدی.
ایسپانیا آنایاسا محکمه‌سی ایسه کاتالان‌لارین ایسپانیا‌دان آیریلما پروسه‌سینی باشلاتماق قرارینی لغو ائتمیشدی.
بو ایل ده، کاتالونیا اؤزارک یؤنه‌تیم باشقانی کارلس پویگدمونتون رسما خالق‌اویلاماسی فرمانی ایمضالادیغی گون ایسپانیا حکومتی‌نین یاسال گیریشیم باشلادا‌راق آنایاسا محکمه‌سی واسطه‌سیله خالق‌اویلاماسی قرارینی لغو ائتدیرمه‌سی گؤزلنیلیر.
کاتالونیادا یاسال بیر خالق‌اویلاماسی اولمایاجاغی، 9 نوامبر 2014ده اولانا بنزر، سمبولیک و چوخ محدود بیر سس وئرمه اولاجاغی هر کس طرفین‌دن بیلینیر.
